Tutlayt tmaziɣt, tesɛa azal meqqren, imi d tutlayt ɣef iqedcen acḥal d amusnaw s tezrawin d yinadiyen yemxallafen, ay-agi iwakken ad as-zwin aɣebbar wa ad tt-id-sufɣen seg tatut. Isnalsiyen, xedmen aṭas ɣef taɣult n umawal, tuget deg-sen ttnadin ɣef yismawen n yimukan, ismawen n yiderman, ismawen n yidurar, ismawen n yiɣbula n waman ; dacu asentl nneɣ drus ay nudan fell-as. Ɣef waya tazrawt-agi nneɣ tewwi-d awal ɣef yismawen n tfekka n umdan ay sexdamen deg temnaṭ n wat wagenun d tudrin ay as- d-yezzin.